Suidelike Hoogtepunte - Europa 2019
Ons Suid-Europa Toer is ‘n bekostigbare toer na die Suidelike Hoogtepunte: die top-plekke in Italië (Napels, Sorrento en die Amalfi Kus in die suide, die ruïnes van Pompeii, die ewige stad Rome, Siena en San Gimignano, die kunsstad Florence en fassinerende Venesië), die mooiste plekke in Slowenië: Ljubljana en Bled en ook Budapest, die hoofstad van Hongarye
Ons Suidelike Hoogtepunte van
Europa toer –
‘n Onvergeetlike toer met ‘n baie besondere samestelling – in die Septembervakansie 2019!
Ons Suid-Europa Toer wat grootliks Italië insluit is weer een van ons goed beplande toere!
Met ons Suid-Europa toer neem ons jou na wonderlike vyfsterplekke (almal hoogtepunte) in die suide van Europa teen ‘n verbasend bekostigbare prys!
(Kyk goed na alles wat by ons prys ingesluit is!)
Ons bly oor in gerieflike hotelle, waarvan sommige unieke belewenisse bied, omdat dit jou op oornagplekke bring waar mens
nie gewoonweg kom nie
(Kyk byvoorbeeld na ons verblyf in Caserta, Rome, Siena en Slowenië)!
Let daarop dat waar ons van gidse gebruik maak,
ons amptelike plaaslike Engelssprekende gidse in diens neem
wat ‘n professionele diens lewer.
(Al hierdie koste is ook by ons toerprys ingereken – ‘n groot pluspunt!)
En onthou! Baie van ons oud-toerlede beklemtoon die volgende van ons toere: jy toer saam met ‘n aangename Afrikaanse toergroep in ‘n ontspanne atmosfeer – met gemoedelike kuier, lag, sing en gesels!
(Dis die toer vir JOU!)
Suid-Europa Toer: Suidelike Hoogtepunte toer
Ons Suid-Europa toergroep vertrek vanmiddag met groot opwinding van OR Tambo Lughawe in Johannesburg af na Rome!
Ons toergroep arriveer in Rome en ons luuksebus staan gereed om ons na die stad Caserta te neem. (Caserta is skaars ‘n halfuur se ry van Napels af.)
Ons slaap die eerste twee aande in ‘n pragtige, gerieflike viersterhotel in Caserta.
Ons vertrek vanoggend vroegerig ná ontbyt na die pragtige kusdorpie Positano.
In Positano verlaat ons ons eie toerbus en ry met ‘n publieke bus na onder in die dorp (kaartjie ingesluit). Ons bring ruim vrye tyd in Positano deur en loop met ons voete in die see! Later vaar ons van Positano se hawe met die veerboot na Amalfi. (Dit is die beste manier om hierdie pragtige kus te besigtig! (Veerbootkaartjie ingesluit)
Ons bring ‘n paar heerlike ure in Amalfi deur. Dan vaar ons weer per veerboot terug na Positano toe. Hier haal ons weer die publieke bus na bo-op die berg waar ons ons eie bus ontmoet en terug ry na ons hotel in Caserta.
Na ontbyt ry ons al langs die beroemde Vesuvius–berg tot by Pompeii. Pompeii is die antieke Romeinse dorp wat in 79 nC onder meters as en fyn vulkaniese stof begrawe is na die uitbarsting van die vuurspuwende berg Vesuvius. Dis ‘n baie interessante plek om te besoek. Hier toon ‘n plaaslike (Engelssprekende) gids die interessantste plekke aan ons.
Na ons besoek vertrek ons na ons hotel in Rome.
In Rome gaan ons meestal van openbare vervoer gebruik maak, en die middestad gaan ons te voet verken. Dink net hoe lekker gaan ons in die aand in Rome rondloop!
Die Pantheon is ongeveer 2000 jaar gelede gebou en die koepel daarvan is steeds die wêreldse se grootste onversterkte koepel!
Die Pantheon se koepel
Die Trevi Fonteine – waarin jy ongelukkig nie mag swem nie!!!
Voor ons is ‘n hele dag – in Rome! Ons plaaslike gids neem ons na die Colosseum en dan na die Forum Romanum. Ons groep het ook genoeg vrye tyd om op hulle eie te doen wat hulle wil.
‘n Paar toerlede in die Colosseum
Diegene wat wil kan ook die relatief nuwe kunswerke van die Suid-Afrikaanse kunstenaar, William Kentridge gaan besigtig. Dit strek 550 meter ver teen die walle van die Tiberrivier. In hierdie omgewing is daar ook heelwat ander besienswaardighede.
Kunswerke van die Suid-Afrikaanse kunstenaar, William Kentridge
Vanaand gaan ons na die besondere Piazza Navona. Hier stal kunstenaars hulle werke uit en maak musikante musiek. Hier gaan ons heerlik by die buitelug-restaurante kuier!
Op pad daarheen sal ons ook die antieke Romeinse tempels, die Pantheon en die Tempel van Hadrian/Adriano, in die aand kan bewonder – en vele meer!
Rome – Vatikaan – Siena
Vanoggend besoek ons die St Peters Katedraal – een van die grootste basilikas in Europa. Daarna besigtig ons ook die unieke Sistynse Kapel met Michaelangelo se wonderbaarlike kunswerke, en die Vatikaanmuseums.
Die binnekant van die St Peters Katedraal
Verryk deur alles wat ons in die “ewige stad” beleef het, vertrek ons weer met ons eie bus na Siena. Hierdie dorp word beskou as een van die mooistes in Italië. Ons slaap vanaand op ‘n pragtige plaas tussen die wingerde buite Siena en ons geniet hier ‘n smaaklike aandete daar.
Ons viersterhotel buite Siena
Siena se Piazzo del Campo in die aand
Siena – San Gimignano – Florence
Vanoggend het ons vrye tyd om die mooie Siena te besigtig.
Dan ry ons na die beroemde dorpie San Gimignano waar ons ook ‘n genotvolle tydjie vertoef, voordat ons na Florence ry.
Florence – Venesië
Die buitengewone kunsstad Florence word vandag besoek. As jy wil, kan jy hier byvoorbeeld die geleentheid gebruik om in die Accademia die beroemde Dawidbeeld van Michaelangelo en ander baie besondere beelde te gaan bewonder. (Reël gerus met ons kantoor as ons vir jou vooraf ‘n toegangskaartjie moet koop.)
Michaelangelo se Dawidbeeld
In Florence het ons weer ruim vrye tyd om ander pragtige plekke soos die Ponte Vecchio brug, die pragtige Duomo (katedraal) en vele ander te besigtig.
Vanmiddag vertrek ons dan na Venesië.
Ons bus neem ons na die tronchetto (waar die motors en ons bus parkeer). Daarvandaan vaar ons per boot na die Ou Stad van Venesië. Hier ontmoet ons ons plaaslike gids wat baie interessante feite met ons deel en die belangrikste besienswaardighede aan ons uitwys. Aan die einde van die stadstoer kan ons ‘n glasblaser dophou wat met hierdie baie ou kuns – eie aan die stad – ‘n meesterlike demonstrasie vir ons lewer. Die res van die dag het ons vrye tyd om Venesië intens te geniet.
Na ontbyt vertrek ons na die pragtige hoofstad van Slowenië, Ljubljana, en ‘n gids gaan ons ook hier rondwys. Hierdie pragtige stad is gelukkig nie baie beskadig gedurende die laaste oorlog nie. Dit is verder besonder mooi gerestoureer gedurende die afgelope dekades.
Vanmiddag ry ons verder in Slowenië. Ons besoek nou een van die mooiste dorpe in Europa: die onvergeetlike Bled. Rondom Bled sien mens oral die pragtige Juliaanse Alpe. Binne in die dorp self is die Bled Meer geleë. In die middel van hierdie meer is die beroemde eilandjie met ‘n kerkie. En net langs die meer, bo-op die berg, troon die ou kasteel uit! Alles is betowerend mooi!
Met die unieke Pletna-bootjies – wat sedert 1590 in Bled gebruik word – onderneem ons ‘n vaart na die eiland. Die res van die dag het almal vrye tyd in die dorpie om van alles te geniet. Moenie die beroemde Kremsnite, ‘n tipe inheemse melktert, mis nie. Jy sal beslis altyd daarna terugverlang!
Ons slaap vanaand in die dorpie Naklo in die Sloweense platteland. Dit is ‘n klein entjie van Bled af, steeds naby die Alpe. Hier geniet ons weer ‘n smaaklike aandete saam.
Dag 11, Maandag 30 September 2019
Ons ry vanoggend vroegerig, want ons het ‘n taamlike lang pad Hongarye toe. Vanmiddag wil ons in die majestieuse hoofstad, Budapest, deurbring. Hier ontmoet ons weer ‘n oulike plaaslike gids wat ons rondwys. Daarna, in ons vrye tyd, kan ons die groot mark met sy groot verskeidenheid goedere (teen billike pryse) gaan fynkam.
Laatmiddag registreer ons by ons hotel en ry dan na die Donou–rivier waar ons ‘n aandvaart op ‘n privaatboot teen skemer gaan geniet. Die groot geboue word almal verlig. Dit is ‘n skilderagtige gesig!
Parlementsgebou in Budapest
Dag 12, Dinsdag 1 Oktober 2019
Ons bring die oggend in Budapest deur, en almal het nog genoeg vrye tyd om vir oulaas inkopies te doen. As jy egter liewer in een van die beroemde warmbaddens wil gaan swem, staan dit jou ook vry.
Die beroemde warmbaddens in Budapest
Later ry ons na die lughawe van Budapest vanwaar ons vlug vertrek.
Dag 13, Woensdag 2 Oktober 2019
Ons land vanoggend op OR Tambo Lughawe in Johannesburg – met die wete dat ons wonderlik verryk is deur al die onvergeetlike beelde en belewenisse!
Dis lieflike herinneringe vir altyd!
R34,990 pp wat deel
Slegs R1000 lughawebelasting is nie hierby ingesluit nie.
‘n Ekonomiese klas-retoervliegkaartjie van Johannesburg na Dubai en dan na Rome, en terug van Budapest oor Dubai na Johannesburg.
Die lughawe- en brandstofbelasting
Hotel-akkommodasie (bed en ontbyt) in twin-kamers met eie badkamers in gerieflike hotelle (meestal driesterhotelle)
Alle aandetes (Wanneer aandetes nie in die hotel geneem word nie, kry elke toerlid ‘n subsidie van €12,50 vir aandete)
Luuksebusvervoer met lugverkoeling, yskas, ens. vir die hele tydperk (Rome-middestad uitgesluit)
5 Metrobus Kaartjies in Rome
Stadsbesigtigingstoere per bus soos aangedui
Ervare plaaslike Engelssprekende gidse in die stede soos hierbo
aangedui (‘n Beduidende pluspunt by ons toer!)
Die verantwoordelike en goed toegeruste span van Winskooptoere wat almal persoonlik oral saamtoer en veel waarde toevoeg en ‘n heerlike, gerieflike toer verseker!
Die publieke buskaartjies by Positano
Die veerbootvaarte (Positano – Amalfi)
Die Ruïnes van Pompei
Die koste van die volgende bootvaarte is INGESLUIT!
Die Pletna-bootvaart op die Bled Meer na die eiland (retoer)
‘n Aand-bootvaart op die Donou by Budapest
Ekstra lughawebelasting (tans R1000)
Enige ander toegangsgelde (volgens toerlid se eie keuse)
Openbare vervoerkoste (bv. in Rome)
Fooi vir busbestuurder (€26)
(verwysing: SHP19/Jou Voorletters en Van bv.
824 keer gelees, 1 keer gelees vandag
Rusland Toer - Ons Top Rusland Bustoer in Augustus 2019
Bespreking : Die Suidelike Hoogtepunte van Europa Spaartoer Oktober 2019